DA Den Europæiske Unions Tidende L 108/64

RÅDETS AFGØRELSE

af 18. april 2005

om ændring af Rådets afgørelse af 16. december 1980 om oprettelse af et rådgivende udvalg for fusionsprogrammet

(2005/336/Euratom)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Atomenergifællesskab, særlig artikel 7, stk. 4,

under henvisning til Rådets afgørelse 2002/668/Euratom af 3. juni 2002 om Det Europæiske Atomenergifællesskabs sjette rammeprogram for forskning og uddannelse på det nukleare område, som også bidrager til realiseringen af det europæiske forskningsrum (2002-2006) (1),

under henvisning til Rådets beslutning 2002/837/Euratom af 30. september 2002 om vedtagelse af et særprogram (Euratom) for forskning og uddannelse på området kerneenergi (2002-2006) (2), særlig artikel 6, stk. 2, hvori det foreskrives, at Kommissionen bistås af et rådgivende udvalg med henblik på gennemførelsen af særprogrammet, og at det rådgivende udvalgs sammensætning og de for udvalget gældende regler og procedurer, når det drejer sig om fusionsrelaterede aspekter, er underkastet Rådets afgørelse 4151/81 ATO 103 af 16. december 1980 om oprettelse af et rådgivende udvalg for fusionsprogrammet (3),

under henvisning til tiltrædelsesakten af 2003, særlig artikel 51,

under henvisning til Rådets afgørelse af 16. december 1980 om oprettelse af det rådgivende udvalg for fusionsprogrammet, særlig artikel 14, hvori et vægtet afstemningssystem fastsættes for dette udvalg, og

ud fra følgende betragtninger:

(1) Det Rådgivende Udvalg for Fusionsprogrammet afgiver sine udtalelser ved hjælp af et vægtet afstemningssystem, når det i henhold til artikel 5, litra g), i Rådets afgørelse af 16. december 1980, fastlægger prioriterede foranstaltninger angående tildeling af præferencestøtte.

(2) Det Rådgivende Udvalg for Fusionsprogrammet anbefalede den 21. oktober 2004 enstemmigt at tilpasse det vægtede afstemningssystem, som anvendes i det udvalg, der er omhandlet i artikel 14 i Rådets afgørelse af 16. december 1980 i forbindelse med behandlingen af fusionsrelaterede aspekter, for at inkludere de nye medlemsstaters stemmeret efter deres tiltrædelse.

(3) På baggrund af ovenstående bør Rådets afgørelse af 16. december 1980 ændres tilsvarende —

TRUFFET FØLGENDE AFGØRELSE:

Eneste artikel

I artikel 14 i Rådets afgørelse af 16. december 1980 affattes de sidste to punktummer således:

»Udtalelser i forbindelse med artikel 5, litra g), vedtages ved hjælp af følgende vægtede afstemningssystem: Belgien 2 Den Tjekkiske Republik 2 Danmark 2 Tyskland 5 Estland 1 Grækenland 2 Spanien 3 Frankrig 5 Irland 2 Italien 5 Cypern 1 Letland 1 Litauen 2 Luxembourg 1 Ungarn 2 Malta 1 Nederlandene 2 Østrig 2 Polen 3 Portugal 2 Slovenien 1 Slovakiet 2 Finland 2 Sverige 2 Det Forenede Kongerige 5 Schweiz 2 I alt 60 For at vedtage en udtalelse kræves et flertal herfor på 31 stemmer afgivet af mindst 14 delegationer.«

Udfærdiget i Luxembourg, den 18. april 2005. På Rådets vegne J. KRECKÉ Formand

(1) EFT L 232 af 29.8.2002, s. 34.

(2) EFT L 294 af 29.10.2002, s. 74.

(3) Ikke offentliggjort, men senest ændret ved Rådets afgørelse 95/1/EF, Euratom, EKSF (EFT L 1 af 1.1.1995, s. 1).